open-index/open-wikipedia-markdown huggingface dataset:
ტურბოპაუზა

**ტურბოპაუზა** — დედამიწის ატმოსფეროს ფენა, რომლის ქვემო ნაწილში გაბატონებულია ტურბოლენტური დინება. ტურბოპაუზის ქვედა ფენა ცნობილია ჰომოსფეროს სახელწოდებით, სადაც ატმოსფეროს ქიმიური შედგენილობა უცვლელი რჩება. ზედა ფენას ჰეტეროსფერო ეწოდება, სადაც ჭარბობს მოლეკულური დიფუზია და ატმოსფეროს ქიმიური შედგენილობა სიმაღლის მომატებასთან ერთად იცვლება. ატმოსფეროს ყველაზე მაღალი ფენები შედგება უმეტესწილად წყალბადისა და ჰელიუმისაგან. ტურბოპაუზა მდებარეობს მეზოპაუზის სიახლოვეს, მეზოსფეროსა და თერმოსფეროს საზღვარზე, დაახლოებით 100 კმ სიმაღლეზე.  

## იხილეთ აგრეთვე
* მეზოპაუზა
* მეზოსფერო 
* თერმოსფერო

## რესურსები ინტერნეტში
* ტურბოპაუზა – მეტეოროლოგიური ლექსიკონი 
* ტურბოპაუზა – ინფორმაცია  

კატეგორია:დედამიწის ატმოსფერო
ართურ ოკუნი

**ართურ მელვინ „არტ“ ოკუნი**  (დ. 28 ნოემბერი, 1928 — გ. 23 მარტი, 1980) — ამერიკელი ეკონომისტი. 

ოპტიმალური დასაქმების მიზნით ეკონომიკაში, ჩამოაყალიბა სტატისტიკურად არგუმენტირებული ე. წ. ოკუნის კანონი, რომლის მიხედვით: რეალური მთლიანი ეროვნული პროდუქტის ყოველწლიური მატება დაახლოებით 2,7%–ის დონეზე, უმუშევრობის დონის სტაბილურ შენარჩუნებას უზრუნველყოფს ანუ ასეთ დროს სიტუაცია ამ მხრივ არ უარესდება; მთლიანი ეროვნული პროდუქტის მატების ყოველი დამატებითი 2 პროცენტული პუნქტი ამცირებს უმუშევრობის დონეს 1 პროცენტული პუნქტით; ანალოგიურად, მთლიანი ეროვნული პროდუქტის შემცირების ყოველი დამატებითი 2 პროცენტული პუნქტი ადიდებს უმუშევრობის დონეს 1 პროცენტული პუნქტით და ა.შ. 

## ლიტერატურა 
* *Equality and Efficiency: The Big Trade Off* (Washington, Brookings, 1975)
* *Prices and Quantities: A Macroeconomic Analysis*, ბმული (1981) ISBN 0-8157-6480-4

## სქოლიო 
კატეგორია:ამერიკელი ეკონომისტები
კატეგორია:დაბადებული 28 ნოემბერი
კატეგორია:დაბადებული 1928
კატეგორია:გარდაცვლილი 23 მარტი
კატეგორია:გარდაცვლილი 1980
ლეხურის ხეობა

**ლეხურის ხეობა** — მდინარე ლეხურის ხეობა.  მდებარეობს მცხეთა-თიანეთისა და შიდა ქართლის მხარეებში. ხეობა მოიცავს ორ მუნიციპალიტეტს,  ქვემო ნაწილი სოფელ საკორინთლომდე მიეკუთვნება კასპის მუნიციპალიტეტს, ზემო კი, ქოლოთის ციხემდე ახალგორის მუნიციპალიტეტს, რომელიც  2008 წლიდან ოკუპირებულია რუსეთის ფედერაციის მიერ.

დასავლეთით ლეხურის ხეობას ესაზღვრება ტირიფონის ვაკე, აღმოსავლეთით – ქსნის ხეობა, ჩრდილოეთით – კავკასიონის კალთები და სამხრეთით – მდინარე მტკვარი. 

ლეხურის ხეობის სიგრძე დაახლოებით 45 კმ-ია. იგი ერთვის მტკვარს კასპთან. 

## ლიტერატურა
* 

## სქოლიო
კატეგორია:საქართველოს ხეობები
კრისტიან დანიელ ლედესმა

**კრისტიან დანიელ ლედესმა** (; დ. 24 სექტემბერი, 1982, მორონი, არგენტინა) — არგენტინელი ფეხბურთელი. თამაშობდა ცენტრალური ნახევარმცველის პოზიციაზე. 

მას აქვს არგენტინის და იტალიის ორმაგი მოქალაქეობა.

## კარიერა
### საკლუბო კარიერა
საკლუბო კარიერის განმავლობაში თამაშობდა სხვადასხვა იტალიურ, ბრაზილიურ, ბერძნულ და შვეიცაროულ საფეხბურთო კლუბებში. მათ შორის ყველაზე დიდ წარმატებას „ლაციოს“ რიგებში გამოსვლისას აღწევს. ამ კლუბთან ერთად ლედესმა იტალიის თასის ორგზის და იტალიის სუპერთასის მფლობელი ხდება.
### სანაკრებო კარიერა
2010 წლის 17 ნოემბერს ერთი საერთაშორისო ამხანაგური შეხვედრა ჩაატარა იტალიის ეროვნული ნაკრების შემადგენლობაში რუმინეთის ეროვნული ნაკრების წინააღმდეგ.

## მიღწევები
; ლაციო 
* იტალიის თასი: 2008–09, 2012–13
* იტალიის სუპერთასი: 2009

## რესურსები ინტერნეტში
* Alamy · Base de Datos del Futbol Argentino (BDFA) · Fussballdaten.de · Getty Images
* il Calcio 24  · National Football Teams · Pes Miti del Calcio · Soccerway · Transfermarkt

## სქოლიო 
კატეგორია:დაბადებული 24 სექტემბერი
კატეგორია:დაბადებული 1982
კატეგორია:არგენტინელი ფეხბურთელები
კატეგორია:იტალიელი ფეხბურთელები
კატეგორია:სერია A-ს ფეხბურთელები
კატეგორია:სერია B-ს ფეხბურთელები
კატეგორია:ლეჩეს ფეხბურთელები
კატეგორია:ლაციოს ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:სანტოსის ფეხბურთელები
კატეგორია:საბერძნეთის სუპერლიგის ფეხბურთელები
კატეგორია:პანათინაიკოსის ფეხბურთელები
კატეგორია:იტალიის ნაკრების ფეხბურთელები
კატეგორია:ცოცხალი ადამიანები
ასო (ვულკანი)

**ასო** () — მოქმედი სუპერვულკანი იაპონიაში, კუნძულ კიუსიუზე. სიმაღლე 1592 მ. ამოფრქვევათა რაოდენობით ერთ-ერთი პირველია მსოფლიოში. ცნობილია 70-მდე ამოფრქვევა. წარმოადგენს დიდ დამრეც ლავურ კონუსს ვრცელი ვულკანური კრატერით, რომლის შიგნით რამდენიმე ახალგაზრდა ვულკანური კონუსია აღმართული. კრატერში დასახლებული პუნქტები და სასოფლო-სამეურნეო მინდვრებია. ვულკანს გააჩნია მსოფლიოში ერთ-ერთი უდიდესი კალდერა, რომელიც გადაჭიმულია ჩრდილოეთიდან-სამხრეთისაკენ 25 კმ-ზე, ხოლო აღმოსავლეთიდან-დასავლეთისაკენ 18 კმ-ზე. ვულკანი ასო მოქცეულია ასო-კუჯუს ეროვნული პარკის ტერიტორიაზე. ასოს ცენტრალური ჯგუფის კონუსი შედგება 5 პიკისაგან. ჩრდილოეთი კრატერი აქტიური იყო 70 წლის მანძილზე — 1974, 1979, 1984-1985, 1989-1991, 2009 და 2011 წლებში. არის გეოთერმული წყაროები. კრატერი გადაკვეთილია გზებითა და რკინიგზის ხაზით. განვითარებულია ტურიზმი. 

## რესურსები ინტერნეტში
* ვულკანი ასო – ენციკლოპედია ბრიტანიკა 
* ვულკანი ასო  

## სქოლიო
კატეგორია:იაპონიის ვულკანები
ნაქალაქოი

**ნაქალაქოი** — კლდეში ნაკვეთი სამონასტრო კომპლექსი ტაო-კლარჯეთში, დღევანდელი თურქეთის ტერიტორიაზე. საქართველო-თურქეთის საზღვრიდან 25 კმ-ში. კომპლექსი არის შვიდსართულიანი, 150–200 მეტრზე გადაჭიმული თავისი ეკლესიებით, დარბაზებით, გვირაბებით, კედლებით, რომელთა წყობა კვლავაც შენარჩუნებულია. წინასწარი ვარაუდით კომპლექსი VIII-X საუკუნეებს უნდა განეკუთვნებოდეს.

სამონასტრო კომპლექსს მიაკვლიეს ექსპედიციის წევრებმა (პარმენ მარგველაშვილი, ნინო და გიორგი ბაგრატიონები, გია შერვაშიძე, მარიამ მარგველაშვილი), რომელთა მიზანი იყო საქართველოს სამხრეთ საზღვრებს მიღმა არსებული 100-მდე ხუროთმოძღვრული ძეგლის სამგანზომილებიანი, მრავალწერტილიანი სფერულ-პანორამული ფოტოების გადაღება და მათ შესახებ საცნობარო-საილუსტრაციო მონაცემების ელექტრონულ ბაზაში განთავსება (პროექტის ხელმძღვანელია რევაზ გაჩეჩილაძე). ექსპედიცია მოეწყო 2012 წლის 13-17 მაისს.

## ლიტერატურა 
* 

## რესურსები ინტერნეტში 
* იდუმალებით მოცული გრანდიოზული „ნაქალაქოი“ — გაზ. კვირის პალიტრა

კატეგორია:ქართული ეკლესია-მონასტრები ტაო-კლარჯეთში
კატეგორია:კლდის არქიტექტურა
კატეგორია:VIII საუკუნის ეკლესიები
ანდერმატი

**ანდერმატი** () — სამთო-სათხილამურო კურორტი ცენტრალურ შვეიცარიაში, ურის კანტონში. 2006 წლისათვის ანდერმატის ფართობი იყო 62,2 კმ², რომელთაგან 40,8% გამოყენებულია სასოფლო-საამეუნრეო მიზნებისათვის, ხოლო 5,5% ტყეებს უკავია. დანარჩენი 1,7% გზებსა და შენობებზე მოდის, 52% კი — მდინარეებით, მყინვარებითა და მთებითაა დაკავებული. გაშენებულია მაღალმთიან ურზერენტალის ხეობაში, ლეპონტის ალპებში, ზღვის დონიდან 1447 მ სიმაღლეზე.

არქეოლოგიური მონაცემების თანახმად, ურზერენტალის ხეობა ნეოლითის დროიდან ყოფილა დასახლებული. რომის იმპერიის ეპოქაში აღნიშნული ალპური ხეობა სავარაუდოდ კელტებით უნდა ყოფილიყო დასახლებული. 1885 წლიდან დაწყებული ანდერმატი შვეიცარიის ფედერალური არმიის ქალაქ-გარნიზონად გადაიქცა. 1951 და 1975 წლების ზამთარში დაფიქსირდა ძლიერი თოვლზვავი, რომელსაც მსხვერპლი მოჰყვა. 2010 წლის აღწერის მონაცემებით ანდერმატის მოსახლეობა შეადგენდა დაახლოებით 1,300 ადამიანს. განვითარებულია ტურიზმი.

## რესურსები ინტერნეტში
* ანდერმატი – ოფიციალური საიტი  
* ანდერმატი – ინფორმაცია 

კატეგორია:შვეიცარიის თემები
Twist and Shout (EP)

***Twist and Shout*** — ინგლისური როკ-ჯგუფ The Beatles-ის პირველი ბრიტანული EP. გამოიცა ლეიბლ Parlophone-ის მიერ 1963 წლის 12 ივლისს. გარდა ბრიტანეთისა, გამოვიდა გერმანიაში, ესპანეთში, ახალ ზელანდიაში, ავსტრალიასა და არგენტინაში.

## სიმღერების სია
;მხარე 1
# Twist and Shout (რასელი/მედლი) – 2:33
# A Taste of Honey (მარლოუ/სკოტი) – 2:05

;მხარე 2
# Do You Want to Know a Secret (ლენონი/მაკ-კარტნი) – 2:00
# There's a Place (ლენონი/მაკ-კარტნი) – 1:53

## სქოლიო 
კატეგორია:The Beatles-ის EP-ები
კატეგორია:1963 წლის EP-ები
კატეგორია:ალბომები ჯორჯ მარტინის პროდიუსერობით
კატეგორია:Parlophone-ის EP-ები
დავიდ სილვა

**დავიდ ხოსუე ხიმენეს სილვა** (დ. 8 იანვარი, 1986) — ესპანელი ფეხბურთელი. „რეალ სოსიედადის“ შემტევი ნახევარმცველი.

## კარიერა
ეროვნულ ნაკრებში თამაშობდა 20 წლის ასაკიდან. მონაწილეობდა ევროპის 2008, მსოფლიოს 2010 და ევროპის 2012 წლების ჩემპიონატებზე.

სილვამ პროფესიონალურ კარიერაში ექვსი წელი დაჰყო „ვალენსიაში“, სადაც 150 მატჩში მიიღო მონაწილეობა და მოიგო კოპა დელ რეი, 2010 წელს კი გადავიდა ინგლისურ „მანჩესტერ სიტიში“. ის გახდა კლუბის ძირითადი შემადგენლობის ფეხბურთელი და მეტსახელად შეარქვეს *მერლინი*, კარგი პასების და ბურთის ფლობის თვისებების გამო. „სიტიში“ გადასვლის შემდეგ ორ სეზონში 100-ზე მეტ მატჩში მიიღო მონაწილეობა. 2010-2011 წლების სეზონში მოიგო ინგლისის ასოციაციის თასი და პრემიერ ლიგა 2011-2012 წლების სეზონში.

## კარიერის სტატისტიკა
### საკლუბო
## ტიტულები
### საკლუბო
 **ვალენსია**:(1)
* **ესპანეთის თასი**: 2007–08

 **მანჩესტერ სიტი**:(12)
***პრემიერ ლიგა** (4): 2011–12, 2013–14, 2017–18, 2018–19
***ინგლისის ლიგის თასი** (4): 2013–14, 2015–16, 2017–18, 2018–19
***ინგლისის ასოციაციის თასი** (2): 2011, 2019
***ინგლისის სუპერთასი** (2): 2012, 2018

### სანაკრებო
 **ესპანეთი**:(3)
* **მსოფლიო საფეხბურთო ჩემპიონატი**: 2010
* **ევროპის საფეხბურთო ჩემპიონატი**: 2008, 2012

## რესურსები ინტერნეტში
* 
* BDFutbol profile
* National team data  
* Transfermarkt profile
* 
* 
* Official website 
* ESPN stats 
* Silva at Goal.com 
* 

## სქოლიო
კატეგორია:დაბადებული 1986
კატეგორია:ესპანელი ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:მანჩესტერ სიტის ფეხბურთელები
კატეგორია:პრემიერ ლიგის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2013 წლის ფიფა-ს კონფედერაციის თასის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:ვალენსიის ფეხბურთელები
კატეგორია:ეიბარის ფეხბურთელები
კატეგორია:სელტას ფეხბურთელები
კატეგორია:დაბადებული 8 იანვარი
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:მსოფლიო ჩემპიონები ფეხბურთში
კატეგორია:ცოცხალი ადამიანები
ნაურზუმის ნაკრძალი

**ნაურზუმის ნაკრძალი** () — ნაკრძალი ყაზახეთში, 2008 წლიდან შედის იუნესკოს მსოფლიო მემკვიდრეობის ძეგლის სარიარკა — ჩრდილოეთ ყაზახეთის სტეპი და ტბის შემადგენლობაში ქორგალჟინის ნაკრძალთან ერთად.

მდებარეობს კოსტანაის ოლქში ყაზახეთის ჩრდილოეთ ნაწილში. ნაურზუმის ნაკრძალი ჩამოყალიბდა 1931 წელს. 1951 წელს დაიხურა, ხოლო კვლავ აღდგა 1966 წელს.

## რესურსები ინტერნეტში
* ნაურზუმის ნაკრძალი იუნესკოს საიტზე

კატეგორია:მსოფლიო მემკვიდრეობის ძეგლები ყაზახეთში
კატეგორია:ყაზახეთის ნაკრძალები
ქორღალჟინის ნაკრძალი

**ქორღალჟინის ნაკრძალი** () — ნაკრძალი ყაზახეთში, 2008 წლიდან შედის იუნესკოს მსოფლიო მემკვიდრეობის ძეგლის სარიარკა — ჩრდილოეთ ყაზახეთის სტეპი და ტბის შემადგენლობაში ნაურზუმის ნაკრძალთან ერთად.   

მდებარეობს ქალაქ ასტანიდან სამხრეთ-დასავლეთით 130 კმ-ის დაშორებით. ქორგალჟინის ნაკრძალი ჩამოყალიბდა 1968 წელს, უნიკალური ჭარბტენიანი ტერიტორიების დაცვის მიზნით. 1976 წელს თენგიზ-ქორგალჟინის ჭარბტენიანი ტერიტორიები შეიტანეს რამსარის სიაში.. 2012 წელს ნაკრძალს შეიტანეს იუნესკოს პროგრამის ადამიანი და ბიოსფერო, სიაში.

## რესურსები ინტერნეტში
* Сайт Проекта ПРООН/ГЭФ «Комплексное сохранение приоритетных глобально значимых водно-болотных угодий как мест обитания перелетных птиц: демонстрация на трех территориях» 

## სქოლიო
კატეგორია:მსოფლიო მემკვიდრეობის ძეგლები ყაზახეთში
კატეგორია:ყაზახეთის ნაკრძალები
ლოლანი

**ლოლანი** () — დანიის სიდიდით მეოთხე კუნძული. მდებარეობს ბალტიის ზღვაში. ფართობი 1 243 კმ²-ია, მოსახლეობა კი 2010 წლის მონაცემებით 65 764 ადამიანს შეადგენს. 

კუნძული საკმაოდ ბრტყელია, უმაღლესი წერტილი ზღვის დონიდან მხოლოდ 25 მეტრზე მდებარეობს. მეორე მსოფლიო ომის დროს, ლოლანი გერმანელთათვის მნიშვნელოვან საკომუნიკაციო როლს ასრულებდა. კუნძულზე ისტორიულად იზრდება შაქრის ჭარხალი და დღესაც, ინდუსტრიის მთავარი კომპონენტი კვლავ შაქარია. 

ლოლანის უდიდესი ქალაქია ნაკსკოვი 15,500 მოსახლით. სხვა მნიშვნელოვანი ქალაქებია: მარიბო (6 000 მცხოვრები) და რედბი (2 500).

## რესურსები ინტერნეტში
* Map of Lolland and Falster 

კატეგორია:დანიის კუნძულები
კატეგორია:კუნძულები ანბანის მიხედვით
მცირე საბჭოთა ენციკლოპედია

**მცირე საბჭოთა ენციკლოპედია (მსე)** — საშუალო მოცულობის უნივერსალური ენციკლოპედია; გამოიცა სსრკ-ში სამჯერ.

* პირველი გამოცემა — 1928—1931 (10 ტომი; პირველი გამოცემა მოიცავს დაახლოებით 30 ათას სტატიას);
* მეორე გამოცემა — 1933—1941, 1947 (11 ტომი);
* მესამე გამოცემა — 1958—1960 (10 ტომი; დაახლოებით 50 ათასი სტატია).

გამოსცემდა გამომცემლობა „საბჭოთა ენციკლოპედია“.

მესამე გამოცემა გადათარგმნილია ბერძნულ ენაზე.

ფაილი:Малая советская энциклопедия 1928.jpg|მცირე საბჭოთა ენციკლოპედია
ფაილი:Малая_советская_энциклопедия_(обложка).jpg|პირველი გამოცემის ყდა
ფაილი:Малая_советская_энциклопедия.jpg|პირველი გამოცემა თაროზე

## პირველი გამოცემის ტომები 
1. Аа — Ваниль
 
2. Ванини — Дротик

3. Дрофы — Ковалик

4. Ковальская — Массив

5. Массикот — Огнев

6. Огневки — Пряжа

7. Прямая — Скулы

8. Скульптура — Тугарин

9. Тугенбунд — Шверник

10. Швеция — Яя

## მესამე გამოცემის ტომები 
1.  А  — Буковина

2. Буковые — Горняк

3. Горняцкое — Илосос

4. Илоты — Котангенс

5. Котантен — Минерва

6. Минёры — Первомайка

7. Первомайское  — Рубе

8. Рубежное — Сферолиты

9. Сферосомы — Хайфон

10. Хайхэ — Яя

## იხილეთ აგრეთვე 
*ენციკლოპედიები ენების მიხედვით

## ლიტერატურა
## რესურსები ინტერნეტში 
* Статьи из «Малой советской энциклопедии» 1-го издания  (Первый том «Аа» — «Ваниль», 3205 статей, 402 иллюстраций).

კატეგორია:სსრკ-ის ენციკლოპედიები
ბორნჰოლმი

**ბორნჰოლმი** () — დანიის კუნძული ბალტიის ზღვაში. მდებარეობს დანარჩენი დანიისგან აღმოსავლეთით, შვედეთის სამხრეთითა და პოლონეთის ჩრდილოეთით. კუნძულზე მეურნეობის მთავარი დარგებია მეთევზეობა და ხელოსნობა, მათ შორის მინისა და კერამიკის წარმოება, ასევე სარძევე მეურნეობა. მნიშვნელოვანია ტურიზმის როლი ზაფხულში. კუნძულის ჩრდილოეთ ნაწილში წარმოდგენილია კლდოვანი ფორმაციები, ცენტრალურ ნაწილში — სასოფლო-სამეურნეო მიწები, სამხრეთში კი პლაჟები. 

კუნძულზე შექმნილია ბორნჰოლმის რეგიონული მუნიციპალიტეტი. 2007 წლიდან იგი დედაქალაქის ოლქის შემადგენელი ნაწილი გახდა. 

ბორნჰოლმიდან 18 კმ-ით ჩრდილო-აღმოსავლეთით მდებარეობს პატარა კუნძული ერტჰოლმენი. 

ბალტიის ზღვაში სტრატეგიული მდებარეობის გამო, ბორნჰოლმისათვის მუდმივ დავებში იყვნენ ჩაფლულნი დანიის მმართველები, ძირითადად შვედებთან. კუნძულის ჩრდილო-დასავლეთში მდებარე ჰომერსჰუსის ციხესიმაგრე შუა საუკუნეების უდიდესი ციხეა მთელ ჩრდილოეთ ევროპაში.

## რესურსები ინტერნეტში
* Municipality's official website (Dansk+Deutsch+English)
* Turistguide Bornholm (Dansk+Deutsch+English)
* Bornholm in pictures 
* Krak searchable/printable municipality map 
* Bornholm Map and Web Index 

## სქოლიო
კატეგორია:დანიის კუნძულები
კატეგორია:დედაქალაქის რეგიონის მუნიციპალიტეტები
კატეგორია:კუნძულები ანბანის მიხედვით
ფალსტერი

**ფალსტერი** () — დანიის კუნძული ბალტიის ზღვაში, ქვეყნის დანარჩენი ნაწილისგან სამხრეთ-აღმოსავლეთით. ფართობი 514 კმ²-ია, მოსახლეობა კი 2010 წლის მონაცემებით 43 398 ადამიანს შეადგენს. ფალსტერი მოიცავს დანიის უკიდურეს სამხრეთ წერტილებს. 

უდიდესი ქალაქია ნიკებინგ-ფალსტერი, რომელშიც თავს იყრის კუნძულის მოსახლეობის 40%. სხვა მნიშვნელოვან ქალაქებს შორისაა სტუბეკებინგი, ნერე-ალსლევი და გესერი. 

ფალსტერი კუნძულ ზელანდიასთან დაკავშირებულია ფარეს ხიდებით, რომელზეც გაივლის კოპენჰაგენისა და ჰამბურგის დამაკავშირებელი ევროპის მაგისტრალი E47. ორი სხვა ხიდი ასევე აკავშირებს კუნძულ ლოლანთან.

## გალერეა

File:Nykøbing Falster - Middelaldercentret.jpg|შუა საუკუნეების ნაგებობა
File:Nykøbing Falster Klosterkirke1.jpg|ნიკებინგის ეკლესიის სააბატო
File:Marielyst.jpg|მარიელისტის პლაჟი
File:Corselitze - herregård.JPG|

## რესურსები ინტერნეტში
* Map of Lolland and Falster 

კატეგორია:დანიის კუნძულები
კატეგორია:კუნძულები ანბანის მიხედვით
მორსი (კუნძული)

**მორსი** () — პატარა კუნძული დანიაში, თავთხელ ლიმფიორდის სრუტეში. ფართობი 367,7 კმ²-ია, მოსახლეობა კი 2010 წლის მონაცემებით 21 800 ადამიანს შეადგენს. მთავარი ქალაქია ნიკებინგ-მორსი.

გეოგრაფიულად მორსი უნიკალურია. მეზობელ კუნძულ ფურთან ერთად ცნობილია დიატომიტის დეპოზიტებით.

## გალერეა

ფაილი:MorsHanklit.jpg|
ფაილი:Jesperhus, dk, 20050820, 01 ubt.jpeg|

## რესურსები ინტერნეტში
*Mors Tourist

კატეგორია:დანიის კუნძულები
კური

**კური** (, , , ) — ქალაქი აღმოსავლეთ შვეიცარიაში. მდებარეობს მდინარე პლესურის ნაპირზე, მისი რაინთან შეერთების მახლობლად, ზღვის დონიდან 593 მ სიმაღლეზე. უკავია 28,09 კმ², რომელთაგან 18,8% გამოიყენება სასოფლო-სამეურნეო მიზნებში, 52% ტყეებზე მოდის, ხოლო 25,1% შენობებსა და გზებს უკავია. პროცენტული მაჩვენებლით ყველაზე ცოტა — 4,1% მდინარეებზე, მყინვარებსა და მთებზე მოდის. გარშემორტყმულია ალპების კალთებით. ქალაქი კური პირველად მოიხსენიება 452 წელს როგორც ეპარქიის ადგილსამყოფელი, ხოლო შუა საუკუნეებში გახდა ტიპური საეპისკოპოსო ქალაქი. 2010 წლის აღწერის მონაცემებით ქალაქში ცხოვრობდა 33,756 ადამიანი.

2000 წლის მონაცემებით, 81,0% საუბრობდა გერმანულ ენაზე, 5,4% რეტორომანულად, ხოლო 5,1% იტალიურად. ინდუსტრიის ძირითადი წყაროა ტურიზმი. გარდა ამისა, განვითარებულია კვების მრეწველობა, მეტალის დამუშავება და სხვ. ბევრია ღირსშესანიშნავი ობიექტი.

## დაძმობილებული ქალაქები
* მაირჰოფენი, ავსტრია 
* ტერაჩინა, იტალია

## იხილეთ აგრეთვე
* შვეიცარიის ქალაქების სია

## რესურსები ინტერნეტში
* ქალაქის ოფიციალური საიტი  
* კური – ენციკლოპედია ბრიტანიკა 

კატეგორია:შვეიცარიის ქალაქები
Laid Back

**Laid Back** — დანიური პოსტ-პანკ ჯგუფი. ჩამოყალიბდა 1979 წელს, დუეტის სახით, რომელშიც შედიოდნენ ჯონ გულდბერტგი (ვოკალი, გიტარები, ბას-გიტარები) და ტიმ შტალი (ვოკალი, კლავიშებიანი საკრავები, დასარტყმელი საკრავები). ჯგუფი ყველაზე მეტად ცნობილია რამდენიმე ჰიტ-სინგლით. ესენია - „Sunshine Reggae“, „Bakerman“ და „White Horse“.

## დისკოგრაფია
### ალბომები
*1981: *Laid Back*
*1983: *Keep Smiling*
*1985: *Play It Straight*
*1987: *See You in the Lobby*
*1990: *Hole in the Sky*
*1993: *Why Is Everybody in Such a Hurry*
*1995: *Laidest Greatest*
*1999: *Unfinished Symphonies*
*2005: *Happy Dreamer*
*2008: *Good Vibes - The Very Best of Laid Back*
*2012: *Cosyland*

### სინგლები
* High Society Girl (1982)
* Sunshine Reggae (1983)
* White Horse (1983)
* Party at the White House (1987)
* It's a Shame (1987)
* Bakerman (1989)
* Highway of Love (1990)
* Bet It on You (1990)
* Key to Life (1999)
* Beautiful Day (2003)
* People (2005)
* Happy Dreamer (2005)
* Cocaine Cool (2010)

## რესურსები ინტერნეტში
* ოფიციალური საიტი

კატეგორია:დანიური ელექტრონული ჯგუფები
კატეგორია:1979 წელს ჩამოყალიბებული ჯგუფები
Michael Learns to Rock

**Michael Learns to Rock** (აგრეთვე ცნობილი როგორც **MLTR**) — დანიური პოპ და სოფტ როკ ჯგუფი, რომელიც სიმღერებს ინგლისურ ენაზე ასრულებს. ჩამოყალიბდა 1988 წელს და არსებობის მანძილზე გაყიდა 11 მილიონზე მეტი ალბომი. მათი სინგლი „Take Me To Your Heart “ 2006 წლის ყველაზე ხშირად ჩამოტვირთულ სინგლად იქცა.

## დისკოგრაფია
**Michael Learns to Rock* (1991)
**Colours* (1993)
**Played on Pepper* (1995)
**Paint My Love - Greatest Hits* (1996)- მხოლოდ აზია
**Nothing to Lose* (1997)
**MLTR - Greatest Hits/ Strange Foreign Beauty* (1999)- მხოლოდ ევროპა/სამხრეთი აფრიკა
**Blue Night* (2000)
**Take Me to Your Heart/ Michael Learns to Rock* (2004)
**Eternity* (2008)
**Scandinavia* (2012)

## რესურსები ინტერნეტში
*
*MLTR საიტზე iTunes
*MLTR საიტზე Twitter
*MLTR საიტზე YouTube
*MLTR საიტზე MySpace
*MLTR საიტზე Last FM
*MLTR Universe - ფანების გვერდი

## სქოლიო 
კატეგორია:დანიური პოპ-ჯგუფები
კატეგორია:1988 წელს ჩამოყალიბებული ჯგუფები
ნინტოკუ

**იმპერატორი ნინტოკუ** (; დ. 257 — გ. 399) — იაპონიის მე-16 იმპერატორი  მემკვიდრეობის ტრადიციული წესის მიხედვით.  ნინტოკუ ქვეყანას 86 წელი მართავდა. 

## ლეგენდარული ამბები
იმპერატორის ცხოვრების და მმართველობის წელი უცნობია. ადრეული ხანის იმპერატორების პირობითი სახელები არ იყო მიღებული „ტრადიციული წესით“ იმპერატორ კამუს მმართველობამდე, რომელიც იამატოს დინასტიის 50-ე მონარქი იყო. 

ნიჰონ შოკის წერდა, რომ იმპერატორი ნინტოკუ იმპერატორ ოძინის და იმპერატორ კეიკოს შვილთაშვილის, ნაკაცუჰიმე ნო მიკოტოს მეოთხე შვილი იყო. აგრეთვე, ნინტოკუ იმპერატორების რიტიუს, ჰანძეის და ინგიოს მამა იყო. 

ისტორიკოსების აზრით, ნინტოკუ იმპერატორ ტენმუს და იმპერატორ ძიტოს მმართველობის დროს გახდა ცნობილი. იმ დროს ის „იამატოს დიდი მეფის“ სახელით იყო ცნობილი. 

## მეუღლეები და შვილები
იმპერატორ ნინტოკუს 2 მეუღლე და 3 ხარჭა ჰყავდა.
* იმპერატორის პირველი მეუღლე პრინცესა ივა, რომელიც იმპერატორ რიტიუს, იმპერატორ ჰანძეის და იმპერატორ ინგიოს დედა იყო;
* იმპერატორის მეორე მეუღლე იატანოჰიმემიკო;
* ჰიმუკა ნო კამინაგაჰიმე, რომელიც პრინც ოკუსაკას და პრინცესა კუსაკას დედა იყო;
* უძი ნო ვაკირაცუმე;
* კუროჰიმე.

## ნინტოკუს სამარხი
მინი|მარცხნივ|ნინტოკუს სამარხი
ნინტოკუს სამარხი დიდი პირამიდებისა და ტერაკოტის მეომრების შემდეგ უდიდესია. იგი მდებარეობს იაპონიის ქალაქ ოსაკაში. სამარხი, რომელიც, როგორც ფიქრობენ, იმპერატორს ნინტოკუს ეკუთვნის, სიგრძეში 486 მეტრს, ხოლო სიმაღლეში 35 მეტრს აღწევს და გიგანტური კლიტის ჭუჭრუტანის ფორმის მიწაყრილისა და მის გარშემო მდებარე სამი თხრილისაგან შედგება. იმპერატორი, სავარაუდოდ, მიწაყრილის ცენტრში დაკრძალეს, ხოლო მასთან მისასვლელი ვიწრო გვირაბი ამოქოლეს. XIX საუკუნეში არქეოლოგებმა მიწაყრილი გათხარეს და სარკოფაგში (ქვის კუბოში) უამრავი განძეული აღმოაჩინეს, მათ შორის, მოოქროული იარაღი, მუზარადი და ხმალი.

## იხილეთ აგრეთვე
* იაპონიის იმპერატორების სია

## ლიტერატურა
* მსოფლიოს უდიდესი საოცრებანი, გამ. „გლობუსი“, თბ., 2002, გვ.22
* William George Aston (1896). *Nihongi: Chronicles of Japan from the Earliest Times to A.D. 697.* London: Kegan Paul, Trench, Trubner. OCLC 448337491
* Delmer Brown and Ichirō Ishida, eds. (1979). *Gukanshō: The Future and the Past.* Berkeley: University of California Press. 10-ISBN 0-520-03460-0; 13-ISBN 978-0-520-03460-0; OCLC 251325323
* Basil Hall Chamberlain(1920). *The Kojiki.* Read before the Asiatic Society of Japan on 12 April, 10 May, and 21 June 1882; reprinted May 1919. OCLC 1882339
* Richard Ponsonby-Fane. (1959). *The Imperial House of Japan.* Kyoto: Ponsonby Memorial Society. OCLC 194887
* Titsingh, Isaac. (1834). *Nihon Odai Ichiran*; ou, *Annales des empereurs du Japon.*  Paris: Royal Asiatic Society, Oriental Translation Fund of Great Britain and Ireland. OCLC 5850691
* H. Paul Varley (1980). *Jinnō Shōtōki: A Chronicle of Gods and Sovereigns.* New York: Columbia University Press. 10-ISBN 0-231-04940-4; 13-ISBN 978-0-231-04940-5; OCLC 59145842

## სქოლიო
კატეგორია:იაპონიის იმპერატორები
კატეგორია:დაბადებული 257
კატეგორია:გარდაცვლილი 399
კატეგორია:დაბადების წელი უცნობია
კატეგორია:გარდაცვალების წელი უცნობია
ნერესუნბიუ

**ნერესუნბიუ** () — ურბანული არეალი დანიაში, ოლბორგის მუნიციპალიტეტის ნაწილი. მდებარეობს ქალაქ ოლბორგის ჩრდილოეთით. 2012 წლის მონაცემებით მისი მოსახლეობა 21 671 ადამიანს შეადგენს. 

ოლბორგთან დაკავშირებულია საგზაო და სარკინიგზო ხიდებით.

ნერესუნბიუში მდებარეობს გერმანიკული რკინის ხანისა და ვიკინგების დროინდელი დასახლებისა და სამარხის ნაშთები, სადაც ფუნქციონირებს მუზეუმი.

## იხილეთ აგრეთვე
*დანიის ქალაქების სია

## რესურსები ინტერნეტში
* Dansk Center for Byhistorie - Nørresundby

## სქოლიო
კატეგორია:დანიის ქალაქები
მანე (კუნძული)

**მანე** () — დანიის კუნძული ვატოვის ზღვაში, იუტლანდიის ნახევარკუნძულის სამხრეთ-დასავლეთ სანაპიროსთან. კუნძულის ფართობი 7,63 კმ²-ია, მოსახლეობა 62 ადამიანი. უძველეს ქალაქ რიბეს მანე დაშორებულია 12 კმ-ით.

მანე კონტინენტურ დანიას დაკავშირებულია ოთხი კმ სიგრძის მოუასფალტებელი ყრილი გზით. კუნძულს გარს ერტყმის ტალახიანი ჭაობები, რომლებიც შესანიშნავი ადგილებია ფრინველთა და სხვა ორგანიზმთა საკვებად. მოჰყავთ მარცვლეული და მისდევენ მეცხვარეობას.

## რესურსები ინტერნეტში
* Synopsis of Mandø Island

## სქოლიო
კატეგორია:დანიის კუნძულები
კატეგორია:კუნძულები ანბანის მიხედვით
ბრუკლინ ნეტსის მთავარი მწვრთნელები

**ბრუკლინ ნეტსი** () — პროფესიონალური საკალათბურთო კლუბი, რომელიც ნიუ-იორკ სიტის ქალაქ ბრუკლინში მდებარეობს. გუნდი არის წევრი ატლანტიკის დივიზიონის, რომელიც აღმოსავლეთ კონფერენციას ეკუთვნის ნაციონალურ საკალათბურთო ასოციაციაში (NBA).

გუნდის ისტორიაში სულ 20 მთავარი მწვრთნელი იყო. პირველი მათგანი მაქს ზასლოფსკი იყო, რომელიც გუნდს 2 სეზონის განმავლობაში ლიდერობდა. კევინ ლაფერი იიყო ერთადერთი მწვრთნელი, რომელმაც ჩემპიონის ტიტული მოიგო 1974 და 1976 წლებში, როდესაც გუნდი ჯერ კიდევ ABA-ში ასპარეზობდა. ლაფერი ყველა დროის ლიდერია გუნდის ისტორიაში რეგულარული სეზონის ჩატარებული მატჩების რაოდენობით (615) და გამარჯვებით (297). ლარი ბრაუნი ლიდერობს გუნდის ისტორიაში რეგულარული სეზონის გამარჯვების პროცენტიც (.576). ბაირონ სკოტი ნეტსის ყველა დროის ლიდერია პლეი-ოფში გაწვრთნილი (40) თამაშით და ასევე მოგებული (25) მატჩით, რითაც პლეი-ოფში გამარჯვების პროცენტული (.625) მაჩვენებელი აქვს. ჩაკ დელი და ბილ ფიტჩი არჩეული იქნენ 10 საუკეთესო მწვრთნელს შორის NBA ისტორიაში. დელი, ბრაუნი და ლუ კერნესეცა არიან ნეტსის მხოლოდ და მხოლოს ის მწვრთნელები, რომლებიც კალათბურთის დიდების დარბაზში იქნენ შეყვანილი როგორც მწვრთნელი.

## მნიშვნელობები 
## მწვრთნელები 
*სტატისტიკა შესწორებულია 2010-2011 წლების სეზონის დამთავრების შემდეგ*

## აღნიშვნა 
* ნეტსის მწვრთნელების ტოტალური რაოდენობა. ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს.
* ყოველი წელი არის აღნიშნული როგორც NBA სეზონი.

## იხილეთ აგრეთვე 
* ბრუკლინ ნეტსი
* ბრუკლინ ნეტსის სეზონები

## რესურსები ინტერნეტში 
* ბრუკლინ ნეტსის ოფიციალური საიტი
* ნიუ-ჯერსი ნეტსის ტრანსფერები
* ნიუ-ჯერსი ნეტსის გულშემატკივრების საიტი 
* ნეტსის ყოველდღიური;– სიახლეები და რესურსები ბლოგზე

კატეგორია:ბრუკლინ ნეტსი
კატეგორია:NBA გუნდების მწვრთნელები
დანიის შეიარაღებული ძალები

thumb|235px|დანიის შეიარაღებული ძალების ემბლემა
**დანიის შეიარაღებული ძალები** () — დანიის სამეფოს სამხედრო ძალების ერთობლიობა, რომელიც განკუთვნილია დანიის თავისუფლების, დამოუკიდებლობის და ტერიტორიული მთლიანობის დასაცავად. დანიის შეიარაღებული ძალები შედგება სახმელეთო, საზღვაო და საჰაერო ძალებისგან. შეიარაღბულ ძალების ბიუჯეტი, 2009 წლის მონაცემებით არის 4,33 მილიარდი აშშ დოლარი.

## რესურსები ინტერნეტში 
* Danish Defence 
* Army Operative Command 
* Army Materiel Command 
* kamouflage.net &gt; Europe &gt; Denmark (Kingdom of Denmark) &gt; index 

კატეგორია:დანია
სამსე

**სამსე** () — დანიის კუნძული კატეგატის სრუტეში, იუტლანდიის ნახევარკუნძულიდან 15 კმ-ის მოშორებით. ადმინისტრაციულად მიეკუთვნება სამსეს მუნიციპალიტეტს. ამ გაერთიანების ფართობი 114 კმ²-ია, მოსახლეობა კი 4 300 ადამიანს შეადგენს.

1997 წელს, სამსემ გაიმარჯვა სამთავრობო შეჯიბრში და ალტერნატიული ენერგიის წარმოების მოდელი გახდა მთელ ქვეყანაში. დღეისათვის, მისი ელექტროენერგიის 100% ქარის ელექტროსადგურების მიერ იწარმოება.

## გალერეა

File:Church NordbySamsoe da 070625.jpg|ეკლესია
File:Udsigt fra Dyret 2.jpg|
File:Ballebjerg Samsø.jpg|ბალებიერგი
File:Labyrinten.jpg|სამსეს უზარმაზარი ლაბირინთი

## რესურსები ინტერნეტში
*მუნიციპალიტეტის ოფიციალური საიტი
*CBS news 
*New Yorker Article

## სქოლიო
კატეგორია:დანიის კუნძულები
კატეგორია:კუნძულები ანბანის მიხედვით
იგნასიო კამაჩო

**იგნასიო კამაჩო ბარნოლა** (; დ. 4 მაისი, 1990, სარაგოსა, არაგონი, ესპანეთი) — ესპანელი ფეხბურთელი, ესპანეთის პრიმერა დივიზიონის კლუბ „მალაგის“ საყრდენი ნახევარმცველის.

კამაჩოს ნათამაშები აქვს ესპანეთის სხვადასხვა ასაკობრივ ნაკრებებში. 2007 წელს ის იყო 17-წლამდელთა ნაკრების კაპიტანი, როდესაც ესპანეთი გახდა ევროპის ჩემპიონი.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* 

კატეგორია:დაბადებული 1990
კატეგორია:ესპანელი ფეხბურთელები
კატეგორია:მალაგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ატლეტიკო მადრიდის ფეხბურთელები
კატეგორია:დაბადებული 4 მაისი
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
მენი (დანია)

**მენი** () — კუნძული სამხრეთ-აღმოსავლეთ დანიაში, ბალტიის ზღვაში. წარმოადგენს დანიის ერთ-ერთ ყველაზე მიმზიდველ ტურისტულ ღირსშესანიშნაობას, თავის თეთრი კლიფებით, კოხტა პეიზაჟებით, ქვიშიანი პლაჟებითა და ძველ საბაზრო ქალაქ სტეგეთი. 

მენი კუნძულ ზელანდიის სამხრეთ-აღმოსავლეთით მდებარეობს და მისგან გამოყოფილია ჰელენის სრუტით. ქალაქ კალვეჩედან ზელანდიამდე გადებულია დედოფალ ალექსანდრინის ხიდი, რომელიც 1943 წლის 30 მაისს გაიხსნა და მეფე კრისტიან X-ის მეუღლის დედოფალ ალექსანდრინის პატივსაცემად ეწოდა სახელი. მისი სიგრძე 746 მეტრია და დანიის ერთ-ერთ უგრძეს ხიდად მიიჩნევა. 

მენის ფართობი 218 კმ²-ია, მოსახლეობა კი 2010 წლის მონაცემებით 9 909 ადამიანს შეადგენს.

## რესურსები ინტერნეტში
* Vordingborg municipality's new website
* Møn's Tourism Office 
* Liselund Palace 
* Maibritt Levinsen's extensive site on Møn

კატეგორია:დანიის კუნძულები
კატეგორია:კუნძულები ანბანის მიხედვით
ლანგელანი

**ლანგელანი** () — კუნძული დანიაში, დიდი ბელტის სრუტეში. ფართობი 285 კმ²-ია, მოსახლეობა კი 2010 წლის მონაცემებით 13 277 ადამიანს შეადგენს. კუნძული აწარმოებს მარცვლეულს და ცნობილია თავის რეკრეაციული არეალებით. ახლომდებარე დიდ კუნძულ ფიუნთან დაკავშირებულია ხიდით. 

კუნძულის უდიდესი ქალაქია რუდკებინგი, სადაც დაიბადა ცნობილი დანიელი ფიზიკოსი ჰანს კრისტიან ერსტედი.

## გალერეა

File:Gulstav Klint ved Langelands sydspids.jpg|
File:Rudkøbing - Bymøllen2.JPG|რუდკებინგის ქარის წისქვილი
File:Bagenkop Kirke.JPG|ბაგენკოპის ეკლესია
File:Rudkobing01.JPG|რუდკებინგის ბაზარი

## რესურსები ინტერნეტში
*Official tourist information site for Langeland 
*Guide to Langeland 

კატეგორია:დანიის კუნძულები
კატეგორია:კუნძულები ანბანის მიხედვით
ნაჩო მონრეალი

**იგნასიო (ნაჩო) მონრეალ ერასო** (; დ. 26 თებერვალი, 1986, პამპლონა, ნავარა, ესპანეთი) — ესპანელი ფეხბურთელი. თამაშობს ინგლისის პრემიერ ლიგის კლუბ „არსენალსა“ და ესპანეთის ეროვნულ ნაკრებში მარცხენა მცველის პოზიციაზე.

კარიერა დაიწყო 2005 წელს „ოსასუნაში“, სადაც 144 ოფიციალური მატჩი ჩაატარა. 2011 წლის ივნისში, 6 მილიონი ევროს სანაცვლოდ გადავიდა „მალაგაში“. 2013 წელს დატოვა „მალაგა“ და შეუერთდა ლონდონის „არსენალს“, ვისთან ერთადაც სამჯერ მოიგო ინგლისის ასოციაციის თასი. 

მისი დებიუტი ესპანეთის ეროვნულ ნაკრებში შედგა 2009 წლის 6 აგვისტოს მაკედონიის ნაკრების წინააღმდეგ ამხანაგურ მატჩში. მონაწილეობდა 2013 წლის კონფედერაციის თასზე ბრაზილიაში. პირველი გოლი ნაკრებში გაიტანა 2016 წლის 12 ნოემბერს მაკედონიის წინააღმდეგ 2018 წლის მსოფლიოს ჩემპიონატის საკვალიფიკაციო მატჩში.

## ტიტულები
### საკლუბო
;არსენალი
*ინგლისის ასოციაციის თასი: 2013–14, 2014–15, 2016–17
*ინგლისის სუპერთასი: 2014, 2015, 2017

### სანაკრებო
;ესპანეთი

## რესურსები ინტერნეტში 
* არსენალის პროფილი
* 
* 
* 
* 
* პრემიერ ლიგის პროფილი 

## სქოლიო
კატეგორია:დაბადებული 26 თებერვალი
კატეგორია:დაბადებული 1986
კატეგორია:ესპანელი ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:მალაგის ფეხბურთელები
კატეგორია:ლონდონის არსენალის ფეხბურთელები
კატეგორია:ოსასუნას ფეხბურთელები
კატეგორია:ოსასუნა B-ს ფეხბურთელები
კატეგორია:პრემიერ ლიგის ფეხბურთელები
კატეგორია:ლონდონის არსენალის ფეხბურთელები
კატეგორია:ესპანეთის ნაკრების ფეხბურთელები
კატეგორია:2013 წლის ფიფა-ს კონფედერაციის თასის ფეხბურთელები
კატეგორია:ცოცხალი ადამიანები
Safri Duo

**Safri Duo** — დანიური პერკუსიული დუეტი, რომელშიც შედიან უფე სევერი და მორტენ ფრიისი. თავდაპირველად ისინი კლასიკურ მუსიკას ასრულებდნენ, მაგრამ 1999 წელს ერთ-ერთი ლეიბლის წარმომადგენელმა მათთან კონტრაქტი გააფორმა და დუეტმა სცადა მუსიკაში ელექტრონული მოტივების დამატება. შედეგად შეიქმნა Played-A-Live (The Bongo Song), რომელიც 2001 წელს ევროპაში ერთ-ერთ წარმატებულ სინგლად იქცა. როგორც ეს სინგლი, ასევე შემდგომ გამოცემული ალბომი Episode II, გაიყიდა მილიონი ასლის ოდენობით.

## დისკოგრაფია 
### სტუდიური ალბომები 
* *Turn Up Volume* (1990)
* *Works for Percussion* (1995)
* *Lutoslawski, Bartók, Helweg* (1995)
* *Percussion Transcriptions* (1995)
* *Goldrush* (1996)
* *Bach to the Future* (1998)
* *Episode II* (2001)
* *3.0* (2003)
* *Origins* (2008)

## რესურსები ინტერნეტში 
* 
* 

კატეგორია:დანიური ელექტრონული ჯგუფები
კატეგორია:1990 წელს ჩამოყალიბებული ჯგუფები
სებასტიან ფერნანდესი

**სებასტიან ბრუნო ფერნანდეს მილიერინა** (; დ. 23 მაისი, 1985, მონტევიდეო, ურუგვაი) — ურუგვაელი ფეხბურთელი,  ურუგვაის პრიმერა დივიზიონის კლუბ „ნასიონალის“ თავდამსხმელი. ის აგრეთვე ცნობილია, როგორც **სება ფერნანდესი**.

მისი დებიუტი ურუგვაის ეროვნულ ნაკრებში შედგა 2006 წლის 24 მაისს რუმინეთის ნაკრებთან ამხანაგურ მატჩში. 2010 წლის 27 ივლისს ფერნანდესი გამოიძახეს 2010 წლის მსოფლიო ჩემპიონატზე. 

## ტიტულები 
;დეფენსორ სპორტინგი
* ურუგვაის პრიმერა დივიზიონი: 2007–08

;ბანფილდი
* არგენტინის პრიმერა დივიზიონი: 2009–10

;ნასიონალი
* ურუგვაის პრიმერა დივიზიონი: 2014–15

## რესურსები ინტერნეტში 
*
* 
* 
* სებასტიან ფერნანდესი — Transfermarkt
* არგენტინის პრიმერა დივიზიონის სტატისტიკა 

## სქოლიო
კატეგორია:დაბადებული 23 მაისი
კატეგორია:დაბადებული 1985
კატეგორია:ურუგვაელი ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:იტალიელი ურუგვაელები
კატეგორია:ურუგვაის საფეხბურთო ჩემპიონატის ფეხბურთელები
კატეგორია:ურუგვაის ნაკრების ფეხბურთელები
კატეგორია:მირამარ მისიონესის ფეხბურთელები
კატეგორია:დეფენსორ სპორტინგის ფეხბურთელები
კატეგორია:არგენტინის პრიმერა დივიზიონის ფეხბურთელები
კატეგორია:ბანფილდის ფეხბურთელები
კატეგორია:მალაგის ფეხბურთელები
კატეგორია:რაიო ვალიეკანოს ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
ბრუკლინ ნეტსის სეზონები

**ბრუკლინ ნეტსი** () — პროფესიონალური საკალათბურთო კლუბი, რომელიც ნიუ-იორკ სიტის ქალაქ ბრუკლინში მდებარეობს. გუნდი არის წევრი ატლანტიკის დივიზიონის, რომელიც აღმოსავლეთ კონფერენციას ეკუთვნის ნაციონალურ საკალათბურთო ასოციაციაში (NBA).

## მნიშვნელობები 
## სეზონის შედეგები 
### ABA 
### NBA 
## ყველა დროის შედეგი 
## იხილეთ აგრეთვე 
* ბრუკლინ ნეტსი
* ბრუკლინ ნეტსის მთავარი მწვრთნელები

## რესურსები ინტერნეტში 
* ბრუკლინ ნეტსის ოფიციალური საიტი
* ნიუ-ჯერსი ნეტსის ტრანსფერები
* ნიუ-ჯერსი ნეტსის გულშემატკივრების საიტი 
* ნეტსის ყოველდღიური;– სიახლეები და რესურსები ბლოგზე

## სქოლიო 
კატეგორია:ბრუკლინ ნეტსი
კატეგორია:NBA გუნდების სეზონები
დანიის გეოგრაფია

დანია მდებარეობს ჩრდილოეთ ევროპაში, იუტლანდიის ნახევარკუნძულზე და სხვა მრავალ კუნძულზე. ამ კუნძულებს შორის უდიდესია ზელანდია. დანიას ესაზღვრება ბალტიის ზღვა და ჩრდილოეთის ზღვა. დანიას ეკუთვნის 443 სახელდარქმეული კუნძული.

კატეგორია:დანიის გეოგრაფია
ალპური ხალი

[მინი|[ბაბუაწვერა.]] 
**ალპური ხალი** — მაღალმთის მცენარეთა თანასაზოგადოება, რომელშიც ჭარბობს გართხმული და როზეტის ფორმის ნაირბალახოვანი მცენარეები, მათ შორის ფესვმაგარა, ქარცხვი, ბაბუაწვერა, მრავალძარღვა, მარწყვა ბალახი, ვერონიკა, კვლიავი და სხვ. ალპურ ხალს ახასიათებს მჭიდრო შეკრული ბალახოვანი საფარი, ასპექტთა სიჭრელე. ალპური ხალის ჩვეულებრივი ადგილსამყოფელია მყინვარული რელიეფი. გავრცელებულია ზომიერი სარტყლის მთის სისტემებში — შვეიცარიის ალპებსა და პირენეებში. 

ალპური ხალი გამოხატულია აგრეთვე კავკასიონზე.  

## ლიტერატურა 
კატეგორია:ფლორა
ევროპის ერთა თასის პირველი დივიზიონი 2012-2014

**ევროპის ერთა თასის პირველი დივიზიონი 2012-2014** — ევროპის ერთა თასის პირველი დივიზიონის გათამაშება.

დივიზიონში თამაშები ჩატარდება ორ წლიანი სისტემით, სადაც გუნდებს ორი თამაშის გამართვა მოუწიათ ერთმანეთთან შინ და გარეთ. 2009 წლიდან მოყოლებული გამარჯვებული ერთი წლის შედეგით ვლინდება. 2012-2014 წლების გათამაშება ამავდროულად არის აგრეთვე 2015 წლის მსოფლიო ჩემპიონატის შესარჩევი ეტაპი ევროპის ზონაში.

## ცხრილი - დივიზიონი 1A 
ცხრილში ქულები ნაწილდება შემდეგი სისტემით:
* 4 ქულა მოგებისათვის
* 2 ქულა ფრეს შემთხვევაში
* 0 ქულა წაგებისათვის
* 1 ბონუს ქულა მატჩში 4 და უფრო მეტი ლელოს დადებისათვის
* 1 ბონუს ქულა 7 და უფრო ნაკლები ქულით წაგებისათვის

## მატჩების კალენდარი 
|}

|}

## ცხრილი - დივიზიონი 1B
## მატჩების კალენდარი
|}

|}

## იხილეთ აგრეთვე 
* ევროპის ერთა თასი
* ევროპის ერთა თასის მეორე დივიზიონი 2012-2014
* ევროპის ერთა თასის მესამე დივიზიონი 2012-2014

## სქოლიო 
## რესურსები ინტერნეტში 
*ევროპის ერთა თასი 2012-2014 

კატეგორია:ევროპის ერთა თასი
დიდი ორმო

მინი|300პქ|დიდი ორმო 
**„დიდი ორმო“** (,  ან ) — დიდი ზომის ღია კარიერი სამხრეთ აფრიკის რესპუბლიკაში, ქალაქ კიმბერლისთან. მიჩნეულია როგორც ხელით გამომუშავებული უდიდესი ჩაღრმავება — ყოფილი ალმასის მაღარო. პირველად აქ ალმასები იპოვეს ქალაქ კოლესბერგთან, ფერმის ტერიტორიაზე. 1871-1914 წლებში 50 000 მაღაროელმა წერაქვითა და ნიჩბებით ღრმა ორმო გათხარეს, რის შედეგადაც გამოვლინდა 2,720 კგ ალმასი. დიდი ორმოს ზედაპირის ფართობი უდრის 17 *ჰა*-ს, პერიმეტრი 1,6 კმ-ია, ხოლო სიგანე 463 მ. ორმო ამოთხარეს 240 მ სიღრმეზე, შემდეგ ნაწილობრივ ამოავსეს ცარიელი ქანებით 215 მ-მდე. მოგვიანებით კიდევ 40 მ წყალმა დაიკავა, დანარჩენი 175 მ მოჩანს.

გამომუშავების პროცესში ამოღებულ იქნა 22,5 *მლნ*. ტ. გრუნტი. მინერალის მოპოვება 1866-1914 წლებში მიმდინარეობდა. სასარგებლო წიაღისეულის მოპოვების დასრულებასთან ერთად „დიდი ორმო“ გახდა მომნახველების (კიმბერლისთან ერთად) საინტერესო ადგილი. მიმდინარეობს მცდელობები „დიდი ორმოს“ მსოფლიო მემკვიდრეობის სიაში შეყვანასთან დაკავშირებით.

## რესურსები ინტერნეტში 
* ოფიციალური საიტი 
* დიდი ორმო – ინფორმაცია  
* Re-envisioning the Kimberley Mine Museum:De Beers’ Big Hole Project  

## სქოლიო 
კატეგორია:სამხრეთ აფრიკის რესპუბლიკის ღირსშესანიშნაობები
კატეგორია:კარიერები
ილიამნა

**ილიამნა** () — მოქმედი სტრატოვულკანი ჩრდილოეთ ამერიკაში. მდებარეობს ალასკის ნახევარკუნძულზე, ალეუტის ქედის ჩრდილოეთ ნაწილში. სიმაღლე 3053 მ. ქალაქ ანკორიჯიდან განლაგებულია სამხრეთ-დასავლეთით 215 კმ-ში. ვულკანის ციცაბო კალთები აწყდება კუკის ყურის დასავლეთ სანაპიროს. ზღვის დონიდან 2740 მ სიმაღლეზე განვითარებულია ფუმაროლები, აღმოსავლეთ კალთებზე ხშირია კვამლი და ორთქლი. დაფარულია მყინვარებით. ვულკანიდან სამხრეთ-დასავლეთით 60 კმ-ში მდებარეობს ტბა ილიამნა. 

## რესურსები ინტერნეტში
* ილიამნა – ინფორმაცია  
* ილიამნა – ინფორმაცია  

კატეგორია:აშშ-ის ვულკანები
ილიამნა (მრავალმნიშვნელოვანი)

**ილიამნა** შეიძლება აღნიშნავდეს: 

* ილიამნა — ვულკანი ალასკაზე
* ილიამნა — ტბა ალასკაზე
იმუნური სისტემა

[მინი|right|200px| იმუნური სისტემის  უჯრედი - [ნეიტროფილი (ყვითელი ფერის, მარჯვნივ) შთანთქავს ჯილეხის ბაქტერიებს (ნარინჯისფერი, მარცხნივ). ფერები პირობითია, გადაღებულია მასკანირებელი ელექტრონული მიკროსკოპით, შკალა 5μm]]

**იმუნური სისტემა** — ბიოლოგიური სისტემა ცოცხალ ორგანიზმში, რომლის ძირითად ფუნქციას წარმოადგენს ორგანიზმის დაცვა დაავადებებისგან. ეს სისტემა რეაგირებს პათოგენთა ფართო სპექტრზე: ვირუსებზე, ბაქტერიებზე, პარაზიტებზე, აგრეთვე ავთვისებიანი სიმსივნის უჯრედებზე და ისეთ უცხო სხეულებზე, როგორიცაა მაგალითად კანში შერჭობილი ხიჭვი. 

იმუნური სისტემა, ამა თუ იმ სახით, თითქმის ყველა ცოცხალ ორგანიზმს გააჩნია. მაგალითად ბაქტერიების იმუნური სისტემა წარმოადგენს უბრალოდ ფერმენტებს, რომელიც მათ ვირუსული ინფექციებისგან იცავს. მცენარეებსა და ცხოველებში იმუნური რეაქციის სხვა საბაზისო მექანიზმებიც განვითარდა, რომლებიც დღემდე მოქმედებს. მაგალითად ფაგოციტოზი, ანტიმიკრობული პეპტიდების გამოყოფა, ანთება. 

მიღებულია იმუნური სისტემების დაყოფა ორ ქვე-სისტემად: თანდაყოლილ იმუნურ სისტემად და შეძენილ იმუნურ სისტემად. თანდაყოლილი იმუნური სისტემა ყველა სტიმულზე წინასწარ დადგენილ ერთსა და იმავე რეაქციით პასუხობს. შეძენილი იმუნური სისტემა კი ორგანიზმის სიცოცხლის განმავლობაში სწავლობს სხვადასხვა სტიმულზე რეაგირებას, ცნობს იმ სტიმულებს რომელსაც ადრე შეხვედრია, და თანდათან უფრო და უფრო სწრაფ და მიზანმიმართულ პასუხებს იძლევა (სწორედ ამ თვისებას ემყარება ვაქცინაცია). ორივე სისტემა იყენებს როგორც სპეციფიურ უჯრედებს, ასევე სპეციფიურ მოლეკულებს.

ძუძუმწოვრებში იმუნური სისტემის ფორმირება ჯერ კიდევ მუცლადყოფნის დროს იწყება. ნაყოფს დედისაგან იმუნური სისტემის ზოგიერთი მზა კომპონენტი გადაეცემა. ბავშვის დაბადების შემდეგ კი იმუნიტეტის შემდგომ განვითარებაში მნიშვნელოვანი როლი დედის რძეს აკისრია. ბავშვს დაბადებისთანავე უხდება შეხება სხვადასხვა პათოგენურ მიკრობთან. ასეთ შემთხვევაში იმუნური სისტემა მაშინვე იწყებს მოქმედებას, შემდეგ კი თანდათანობით ვითარდება და ძლიერდება.

იმუნური სისტემის არასწორი მუშაობის შედეგებია აუტოიმუნური დაავადებები, ანთებითი დაავადებები, ალერგია და ავთვისებიანი სიმსივნეები. იმუნოდეფიციტი ქვია მდგომარეობას, როცა იმუნური სისტემა საჭიროზე ნაკლებად აქტიურია და ორგანიზმს ინფექციებისგან ვერ იცავს. ადამიანებში ეს შეიძლება იყოს თანდაყოლილი გენეტიკური დაავადება, ან აივ/შიდსის ინფექციის შედეგი, ან იმუნიტეტის დამბლოკავი წამლებით გამოწვეული მდგომარეობა. აუტოიმუნური დაავადებები კი ნიშნავს მდგომარეობას, როცა იმუნური სისტემა საჭიროზე მეტად აქტიურია და ორგანიზმის საკუთარ უჯრედებს ესხმის თავს, თითქოს ისინი უცხო ორგანიზმის უჯრედები იყოს. გავრცელებული აუტოიმუნური დაავადებებია ჰაშიმოტოს თიროიდიტი, რევმატოიდული ართრიტი, I ტიპის შაქრიანი დიაბეტი, წითელი მჭამელი და სხვა.

იმუნური სისტემის ყველა ასპექტის შემსწავლელ მეცნიერებას იმუნოლოგია ეწოდება.

## რესურსები ინტერნეტში
* ენციკლოპედია „ბრიტანიკა“
* Brockhaus

კატეგორია:მედიცინა
კუკავა (სლოვენია)

**კუკავა** () — პატარა დასახლება ჩრდილოეთ სლოვენიაში. მდებარეობს შტირიაში. დასახლებაში 208 ადამიანი ცხოვრობს (2002 წლის მონაცემებით).

1931 წელს XVIII საუკუნეში დანგრეული ეკლესიის ადგილზე აშენდა  ახალი სამრეკლოს მქონე ეკლესია.

## რესურსები ინტერნეტში 
*სლოვენიის სტატისტიკური ცენტრი .
*კუკავა გეოპედიაზე .

## სქოლიო
კატეგორია:სლოვენიის ქალაქები
ლესე

**ლესე** () — დანიის კუნძული ჩრდილოეთის ზღვაში, კატეგატის სრუტეში. მდებარეობს იუტლანდიის ნახევარკუნძულიდან 19 კილომეტრით ჩრდილო-აღმოსავლეთით. კუნძულზე შექმნილია ამავე სახელწოდების მუნიციპალიტეტი. ლესეს მდებარეობა მოხსენიებულია ნორვეგიულ მითოლოგიაშიც.

კუნძულის ფართობი 101 კმ²-ია, მოსახლეობა კი 2009 წლის მონაცემებით 1 969 ადამიანს შეადგენს. უდიდესი ქალაქია ბირუმი.

## რესურსები ინტერნეტში
* The municipality's official website
* Municipal statistics: NetBorger Kommunefakta , delivered from KMD aka Kommunedata (Municipal Data)
* Municipal mergers and neighbors: Eniro new municipalities map 

კატეგორია:დანიის კუნძულები
კატეგორია:ჩრდილოეთ იუტლანდიის რეგიონის მუნიციპალიტეტები
კატეგორია:კუნძულები ანბანის მიხედვით
გარეთ ბეილი

**გარეთ ფრენკ ბეილი** (; დ. 16 ივლისი, 1989) — უელსელი ფეხბურთელი, ინგლისის პრემიერლიგის კლუბ „ტოტენჰემისა“ (იჯარით მადრიდის „რეალიდან“) და უელსის ეროვნულ ნაკრების გარემარბი.

## საკლუბო კარიერა 
### ადრეული წლები 
კარიერა დაიწყო „საუთჰემპტონში“ და თავიდან თამაშობდა მარცხენა მცველის პოზიციაზე. ასრულებს თავისუფალ დარტყმებს. 2007 წელს გადავიდა „ტოტენჰემ ჰოტსპურში“. მან დიდი როლი ითამაშა კლუბის წარმატებებში როგორც შიდა ჩემპიონატში, ასევე ჩემპიონთა ლიგაზე.

### ტრანსფერი რეალში 
გარეთ ბეილი ყველაზე ძვირადღირებული ფეხბურთელი გახდა, მას შემდეგ რაც 2013 წლის 1 სექტემბერს "ტოტენჰემიდან" მადრიდის "რეალში" სარეკორდო თანხის, 100 მილიონი ევროს სანაცვლოდ გადავიდა.

## სანაკრებო კარიერა 
ბეილი მნიშვნელოვნად დაეხმარა უელსის ნაკრებს ევრო 2016-ზე მოხვედრაში. მან საკვალიფიკაციო ტურნირში 6 გოლი გაიტანა და 2 საგოლე პასი გააკეთა. მან 8 გოლში მიიღო მონაწილეობა ნაკრების მიერ გატანილი 9 გოლიდან.

## მიღწევები 
 **რეალ მადრიდი**: (19)
* **ესპანეთის ლა ლიგა** (3): 2016–17, 2019–20, 2021–22
* **ესპანეთის თასი** (1): 2013–14
* **ესპანეთის სუპერთასი** (3): 2017, 2020, 2021–22
* **უეფა-ს ჩემპიონთა ლიგა** (5): 2013–14, 2015–16, 2016–17, 2017–18, 2021–22
* **უეფა-ს სუპერთასი** (3): 2014, 2016, 2017
* **ფიფა-ს მსოფლიო საკლუბო ჩემპიონატი** (4): 2014, 2016, 2017, 2018

## რესურსები ინტერნეტში 
* პროფილი რეალ მადრიდის ოფიციალურ საიტზე 
* პროფილი Transfermarkt-ზე 
* პროფილი Soccerway-ზე 
* 
* 
* 
* 

## სქოლიო 
კატეგორია:დაბადებული 16 ივლისი
კატეგორია:დაბადებული 1989
კატეგორია:უელსელი ფეხბურთელები
კატეგორია:საუთჰემპტონის ფეხბურთელები
კატეგორია:ტოტენჰემ ჰოტსპურის ფეხბურთელები
კატეგორია:მადრიდის რეალის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ბრიტანეთის იმპერიის ორდენის წევრები
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
ერე

**ერე** (Ærø) — დანიის კუნძული ბალტიის ზღვაში. ადმინისტრაციულად მიეკუთვნება სამხრეთ დანიის რეგიონს. კუნძულის ფართობი 88 კმ²-ია, მოსახლეობა კი 2010 წლის მონაცემებით 6 669 ადამიანს შეადგენს.

ერეს სიგრძე დაახლოებით 30 კმ-ია, სიგანე 8 კმ. ლანდშაფტში ჭარბობს ბორცვები. კუნძულზე სამი პატარა ქალაქია, რომელთა შორის უდიდესია მარსტალი 2 340 მოსახლით. ასევე წარმოდგენილია 14 სოფელი და რამდენიმე ფერმერული მეურნეობა. 

კუნძული პოპულარულია ფეხით ხეტიალის მოყვარულთა შორის.

## გალერეა

Image:Marstal-badehus.jpg|პლაჟის ფაცხა, მარსტალი
Image:Voderup klint Ærø.jpg|ბორცვები
Image:Ommel Strandbyen Havn.jpg|ნავსადგური
Image:Marstal Ærø.jpg|მარსტალი

## რესურსები ინტერნეტში
* Ærø Island International Website 
* Ærø Island - Video and Photo archives 
* Ærø Island - Community Portal 
* Ærø Tourist Guide 

კატეგორია:დანიის კუნძულები
კატეგორია:კუნძულები ანბანის მიხედვით
ტოსინგე

**ტოსინგე** () — დანიის კუნძული ფიუნის სამხრეთით, ქალაქ სვენებორგთან. ფართობი 70 კმ²-ია, მოსახლეობა კი 2010 წლის მონაცემებით 6 111 ადამიანს შეადგენს. 

ტოსინგე ცნობილია ვალდემარსის ციხესიმაგრით.

## რესურსები ინტერნეტში
* Denmark detailed roadmap: Tele-DK-Danmark .

კატეგორია:დანიის კუნძულები
კატეგორია:კუნძულები ანბანის მიხედვით
აბიის შტატი

**აბია** () — შტატი ნიგერიის სამხრეთ-აღმოსავლეთით.
* ადმინისტრაციული ცენტრი — უმუაჰია.
* ფართობი — 6320 კმ², მოსახლეობა — 2 845 380 ადამიანი (2006).

## ისტორია 
1967-1970 წწ. შედიოდა სეპარატისტული სახელმწიფოს ბიაფრის შემადგენლობაში. დაარსდა 1991 წლის 27 აგვისტოს, მას შემდეგ რაც გამოეყო შტატ იმოს. მოსახლეობის 95 %-ს შეადგენს ეთნიკური ჯგუფი იგბო.

## ადმინისტრაციული დაყოფა 
ადმინისტრაციული თვალსაზრისით შტატი დაყოფილია 17 თვითმმართველობის რაიონად.

## რესურსები ინტერნეტში 
* შტატის ოფიციალური საიტი 

## სქოლიო
კატეგორია:ნიგერიის შტატები
ნიშაბურის მთები

**ნიშაბურის მთები** — მთები ირანის ჩრდილო-აღმოსავლეთ ნაწილში. თურქმენეთ-ხორასანის მთების სამხრეთი ზოლი. სიგრძე დაახლოებით 350 კმ, სიმაღლე 3314 მ (მთა ქენგზოშქი). შედგება განიერი ხეობებით დაყოფილი ქედებისაგან. აგებულია კირქვებითა და ქვიშაქვებით, ალაგ-ალაგ გვხვდება გრანიტებისა და პორფირიტების ინტრუზივები. არის თერმული წყაროები, ფირუზის საბადოები. მთისწინეთში უდაბნოა, უფრო ზევით — ნახევარუდაბნო და მთის სტეპი.

## ლიტერატურა 
კატეგორია:ირანის ქედები
ფური (კუნძული)

**ფური** () — პატარა კუნძული დანიაში; მდებარეობს ლიმფიორდში. ფართობი 22 კმ²-ია, მოსახლეობა კი 2010 წლის მონაცემებით 900 ადამიანს შეადგენს. 

ქვეყნის კონტინენტურ ნაწილთან ფური დაკავშირებულია 24 საათიანი საბორნე მიმოსვლით, რასაც 3–4 წუთი სჭირდება. 

კუნძული ცნობილია დიატომიტის დეპოზიტებით. პოპულარული საქმიანობაა ნამარხებზე ნადირობა; დიატომიტებში აღმოჩენილი ზოგიერთი ნამარხი 55 მლნ წლისაა. კუნძულთან დაკავშირებული მახასიათებლები, ძირითადად ნამარხები გამოფენილია ფურის მუზეუმში. 

2010 წელს, დანიური გაზეთის „Kristeligt Dagblad“ მკითხველმა ფური „დანიის ყველაზე საოცარ კუნძულად“ დაასახელა ლესეს და ერეს წინ. 

ფური ადმინისტრაციულად სკივეს მუნიციპალიტეტს მიეკუთვნება.

## რესურსები ინტერნეტში
* Fursund turistinformation  
* ახალი ამბები ფურის შესახებ

## სქოლიო
კატეგორია:დანიის კუნძულები
კატეგორია:კუნძულები ანბანის მიხედვით
ფაიე

**ფაიე** () — დანიის კუნძული ბალტიის ზღვაში. მდებარეობს ლოლანის ჩრდილოეთით. ფართობი 16 კმ²-ია, მოსახლეობა კი 2005 წლის მონაცემებით 611 ადანიანს შეადგენს და გადანაწილებულია ორ სოფელში — ვესტერბიუსა და ოსტერბიუში. კლიმატი ზომიერი ზღვიურია, რბილი ზამთრითა და გრილი ზაფხულით.

კუნძული ცნობილია ვაშლის პლანტაციებით.

## რესურსები ინტერნეტში
* Fejøs officielle hjemmeside
* Fejøliv - Artikler og interviews om livet på Fejø
* Postkort og billeder fra Fejø

კატეგორია:დანიის კუნძულები
კატეგორია:კუნძულები ანბანის მიხედვით
სალტჰოლმი

**სალტჰოლმი** () — დანიის კუნძული ერესუნის სრუტეში, დანიასა და შვედეთს შორის. მდებარეობს კუნძულ ამაგერის აღმოსავლეთით, ტორნბის მუნიციპალიტეტში. სიგრძე 7 კმ-ია, სიგანე 3, მთლიანი ფართობი კი 16 კმ², რის შედეგადაც იგი დანიის სიდიდით 21-ე კუნძულია. სალტჰოლმის ზედაპირი ძალიან ბრტყელია, უმაღლესი წერტილი ზღვის დონიდან მხოლოდ 2 მეტრზე მდებარეობს, რის გამოც აღმოსავლეთის ქარების დროს ის ხშირად იტბორება. გარშემორტყმულია თავთხელი წყლებით (სიღრმე 2 მეტრი). სამხრეთით მრავლადაა ბოლო გამყინვარების დროს ჩამოყალიბებული პატარა კუნძულები და კლდოვანი დეპოზიტები.

კუნძულის ფლორაში ბალახი დომინირებს, ძალიან ცოტაა ხეები.

## რესურსები ინტერნეტში
* *Saltholm* - af Jørn Waneck, Nationalkomiteen for Geologi, fra naturnet.dk
* Skov-og Naturstyrelsens side om Saltholm
* Saltholms ejerlaug 

## სქოლიო
კატეგორია:დანიის კუნძულები
კატეგორია:კუნძულები ანბანის მიხედვით
ორე

**ორე** () — პატარა კუნძული დანიაში. მდებარეობს ისეფიორდში. ფართობი 14 კმ²-ია, მოსახლეობა კი 2012 წლის მონაცემებით 831 ადამიანს შეადგენს. ადმინისტრაციულად მიეკუთვნება ჰოლბეკის მუნიციპალიტეტს. კუნძულზე გაშენებულია ოთხი სოფელი.

ორე პოპულარული დასასვენებელი ადგილია. აშენებულია 1 200 საზაფხულო კოტეჯი.

ორეს ეკლესია XII საუკუნით თარიღდება.

## რესურსები ინტერნეტში
*საიტი

## სქოლიო
კატეგორია:დანიის კუნძულები
კატეგორია:კუნძულები ანბანის მიხედვით
სისიმიუტი

**სისიმიუტი** () ყოფილი ***ჰოლსტეინსბორგი*** () — ქალაქი დასავლეთ გრენლანდიაში. მდებარეობს დეივისის სრუტის სანაპიროზე, ნუუკიდან 320 კმ-ით ჩრდილოეთით. კეკატის მუნიციპალიტეტის ადმინისტრაციული ცენტრი და გრენლანდიის სიდიდით მეორე ქალაქი. 2010 წლის მონაცემებით ქალაქის მოსახლეობა შეადგენს 5,460 კაცს.

## რესურსები ინტერნეტში 
* სისიმიუტის მუნიციპალიტეტი 
* სისიმიუტის პორტალი
* kalak.gl 

კატეგორია:გრენლანდიის ქალაქები
ანტონიო ნოჩერინო

**ანტონიო ნოჩერინო** (იტალ. Antonio Nocerino; დ. 9 აპრილი, 1985; ნეაპოლი, იტალია) — იტალიელი ფეხბურთელი. თამაშობს იტალიის სერია A-ს კლუბ „მილანში“ ნახევარმცველის პოზიციაზე. 2007 წლიდან მოყოლებული, იტალიის ეროვნულ ნაკრებში ჩატარებული აქვს 13 მატჩი.

## კარიერის სტატისტიკა
### საკლუბო
## რესურსები ინტერნეტში
* FIGC  
* A.C. Milan 

კატეგორია:დაბადებული 1985
კატეგორია:იტალიელი ფეხბურთელები
კატეგორია:სერია A-ს ფეხბურთელები
კატეგორია:იუვენტუსის ფეხბურთელები
კატეგორია:მილანის ფეხბურთელები
კატეგორია:პიაჩენცას ფეხბურთელები
კატეგორია:კატანძაროს ფეხბურთელები
კატეგორია:დაბადებული 9 აპრილი
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
ამაგერი

მინი|250პქ|ქალაქი დრაგერი
**ამაგერი** () — დანიის კუნძული ერესუნის სრუტეში. დედაქალაქი კოპენჰაგენი ნაწილობრივ სწორედ ამაგერზეა გაშენებული. კუნძულ ზელანდიასთან დაკავშირებულია ხუთი ხიდით. ფართობი 96,29 კმ²-ს შეადგენს. 

ამაგერს დასახლების დიდი ისტორია გააჩნია, რაც მისი ნაყოფიერი ნიადაგისა და კოპენჰაგენის სიახლოვის დამსახურებაა. 1521 წელს, მეფე კრისიტიან II-მ კუნძულზე საცხოვრებლად და მებოსტნეობის გასავითარებლად ჰოლანდიელი მოსახლეები მიიწვია. კოპენჰაგენმა ამაგერზე გაფართოება მხოლოდ XIX საუკუნის ბოლოს დაიწყო, 1902 წელს კი უკვე განაშენიანებული არეალი დედაქალაქს მიუერთდა.

## რესურსები ინტერნეტში
* Amager Beach Park 
* Amager Bio

კატეგორია:დანიის კუნძულები
კატეგორია:კუნძულები ანბანის მიხედვით